NOTIFICACIÓN DO ACORDO DA XUNTA DE GOBERNO LOCAL Á ENTIDADE "TALLERES PONTEVEDRA MOTOR, S. L."
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 17/04/2015)

Intentada a notificación do acordo da Xunta de Goberno Local á entidade “Talleres Pontevedra Motor, S. L” e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio do texto íntegro do devandito acto administrativo: “24.- ARQUIVO DO EXPEDIENTE DE SOLICITUDE DE LICENZAS DE OBRAS DE ACONDICIONAMENTO E DE APERTURA DE LOCAL CON DESTINO A TALLER MECÁNICO NO BAIXO DO INMOBLE SITO NA RÚA DOS CAMPOS, NÚM.12, NA PARROQUIA DE SANTA MARÍA DE MOURENTE, FORMULADA POLA ENTIDADE TALLERES PONTEVEDRA MOTOR, SL. Examinado o presente expediente número 646/98, incoado en data 9/01/98, a instancia da entidade “Talleres Pontevedra Motor, S. L”, con NIF B36154318, r/p don Cristian Andrei Kone Espinar, con NIF XXXXXXXXX, en solicitude de licenzas de obras e de apertura de local con destino a taller mecánico no baixo do inmoble sito na rúa dos Campos, nº 12, na parroquia de Santa María de Mourente, no Concello de Pontevedra, resultan acreditados os seguintes feitos: Primeiro.- Xunto coa súa solicitude a interesada achegaba a memoria de actividade así como planos subscritos polo enxeñeiro técnico industrial don Enrique Agustin Hachem Ledrado Prisecaru, con visado colexial de data 17/12/97. Segundo.- O enxeñeiro xefe dos Servizos Técnicos emita informe desfavorable en data 7/04/98. Terceiro.- En contestación aos requirimentos municipais, a interesada achegaba, en data 31/08/98, a xustificación do cumprimento da Ordenanza municipal sobre ruídos e vibracións, asinada polo enxeñeiro industrial don Alejandro Borja Kokaly Dolset, con visado colexial de data 26/08/98. Cuarto.- O enxeñeiro municipal emitía informe favorable en data 18/09/98. Quinto.- Seguiuse o trámite establecido polo art.30 do Regulamento de actividades molestas, insalubres, nocivas e perigosas, do 30 de novembro de 1961, e o expediente someteuse a información pública, segundo edito publicado no B. O. P nº 20, no taboleiro de anuncios do Concello e con notificación individual aos usuarios dos locais e inmobles inmediatos ao que nos ocupa, sen que foran formuladas alegacións. Sexto.- A arquitecta técnica da Oficina Técnica de Disciplina Urbanística emitía informe desfavorable en data 21/10/03. Sétimo.- Consultados os datos obrantes nas bases, ficheiros e arquivos existentes no Servizo de Urbanismo, Medio Ambiente e Patrimonio Histórico, constatouse a presentación en data 13/09/05 a solicitude dunha licenza de obras e de apertura nese mesmo emprazamento con destino a outra actividade, a nome doutra persoa, baixo o número de rexistro de entrada 23900/05. Sétimo.- Mediante oficio da Tenencia de Alcaldía de data 24/06/14 (publicado no BOP número 173, o martes 9 de setembro de 2014 e no taboleiro de edictos do Concello de Pontevedra, dende o 29/08/14 ao 15/09/14, ante a imposibilidade da súa notificación), púñase en coñecemento da interesada tal circunstancia e outorgábaselle audiencia e vista no expediente co fin de que puidese examinalo e presentar as alegacións que estimase procedentes en defensa dos seus dereitos e intereses, como trámite previo á disposición de arquivo de todas as actuacións practicadas, sen que conste formulada alegación ningunha ao respecto. Considéranse de aplicación os seguintes fundamentos xurídicos: Primeiro.- O artigo 87.2 da Lei 30/1992, de 26 de novembro, reguladora do réxime xurídico das Administracións Públicas e do procedemento administrativo común, considera que producirá a terminación do procedemento a imposibilidade material de continualo por causas sobrevenidas, debendo ser a resolución que se dite motivada en todo caso. No presente suposto resulta improcedente a continuación do procedemento iniciado baixo o nº de expediente 464/98, xa que figura presentada con posterioridade unha solicitude de licenzas de obras e apertura respecto do local obxecto deste expediente, con destino a distinta actividade e a nome doutra persoa, constando outorgada á interesada audiencia previa á resolución en cumprimento do disposto no art 84 da citada Lei 30/1992, sen que fora formulada alegación ningunha ao respecto. Segundo.- A competencia para a resolución do presente expediente atribúese á Xunta de Goberno Local, de conformidade co disposto no artigo 127.1 e) da Lei 7/1985, de 2 de abril, reguladora das bases do réxime local, coas súas modificacións, e no artigo 21.1. G) do Regulamento orgánico do goberno e da administración do Concello de Pontevedra. A Xunta de Goberno Local, de conformidade co ditame da Comisión Informativa Municipal de Urbanismo e Medio Ambiente, por unanimidade, acorda: Primeiro.- Dispoñer o arquivo do expediente número 646/98, tramitado a instancia da entidade “Talleres Pontevedra Motor, S. L”, con NIF B36154318, en solicitude de licenzas de obras e de apertura de local con destino a taller mecánico no baixo do inmoble sito na rúa dos Campos, nº 12, na parroquia de Santa María de Mourente, no Concello de Pontevedra, de acordo aos feitos e fundamentos xurídicos expostos. Segundo.- Dar conta do presente acto administrativo ao Servizo de Xestión Tributaria e Outros Ingresos de Dereito Público e ao Servizo de Disciplina Urbanística, Medio Ambiental e Policía Administrativa para o seu coñecemento e os efectos oportunos. Terceiro.- Notificar o presente acordo a todas as persoas interesadas no expediente. Contra o precedente acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local e no prazo dun mes a contar dende o día seguinte ó da súa notificación, ó abeiro do establecido no artigo 116-1 da Lei 30/1992 do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999 pola que se modifica a primeira, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 117-2 da devandita Lei 30/1992, modificada pola Lei 4/1999, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido no artigo 43-2 da Lei 30/92, modificada pola Lei 4/1999, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ó establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. O que lle comunico para o seu coñecemento e efectos, coa salvidade á que se refire o artigo 206 do Regulamento de Organización, Funcionamento e Réxime Xurídico das Entidades Locais.” Pontevedra, 30 de marzo de 2015.—O Tenente de Alcalde Delegado da Área de Urbanismo, Antonio Louro Goyanes.